# Konkurs i brendshëm për kurse të aftësimit profesional

Qendra për Aftësim Profesional dhe Inovacion e AAB shpallë:

## Konkurs të brendshëm për kurse trajnimi për personelin e vet

1. Fushat: AAB kërkon autorë të kurseve të aftësimit profesional (niveli i mesëm) në këto tri fusha:
2. Mësimdhënie
3. Hulumtime shkencore
4. Menaxhim i organizatës

Nëse keni ndonjë ide / kurs / shkathtësi / qasje inovative në fushat e mësipërme që mund të ndihmojnë në zhvillimin profesional të personelit të AAB, mund të konkurroni në konkursin tonë sipas konditave në vijim. Nëse nuk keni ndonjë ide tuajën, por megjithatë jeni të interesuar të ndihmoni në zhvillimin profesional të kolegëve, mund të shikoni Tabelën e kurseve të Qendrës për Aftësim (bashkëlidhur këtij dokumenti) dhe të zgjidhni kursin që mendoni se i plotësoni kushtet për zbatim.

### Kushtet dhe kriteret:

1. **Certifikimi i autorit:** Gjatë vlerësimit të propozimit tuaj shihet si përparësi nëse keni thirrje ose certifikata si trajnues të fituara nga institucione të akredituara.
2. **Kohëzgjatja e kursit / modulit:** Kurset duhet të jenë të hartuar si kurse/module gjysmëditore (4 orë kontakti) ose tërëditore (8 orë kontakti)
3. **Kriteret për vlerësimin e kurseve / moduleve:**

1. Për miratim nga Këshilli profesional, programet duhet:

1.1. të jenë me bazë modulare

1.2. të jenë të certifikuara dhe të pranuara nga Këshilli Profesional dhe të licencuara nga autoritetet vendore sipas nevojës

1.3. të njihen në procesin e avancimit akademik të personelit

1.4. të përcjellin trendët më të reja pedagogjike

1.5. të kenë materialet e leximit (literaturën) dhe materialet përcjellëse

1.6. të bazohen në nevojat e identifikuara të përfituesve

1.7. të jenë në zbatim të politikave akademike të institucionit përfitues (studenti në qendër, puna e pavarur e studentit, kërkimet relevante shkencore);

1.8. të kenë të zhvilluar komponentin e aplikimit të teknologjive të reja

1.9. të parashohin detyra dhe aktivitete përcjellëse pas aftësimit seminarik.

Kriteret për materialet aftësuese

1. Materialet e aftësimit duhet të përfshijnë së paku:

1.1. Udhëzuesin për trajnerin – përfshirë materialet për fasilitatorin – trajnerin;

1.2. Materialet për lexim për vijuesit

1.3. Materialet për aktivitetet aftësuese gjatë zbatimit të modulit / programit.

1.4. Materialet e aftësimit mund të përfshijnë edhe audio dhe video materiale.

2. Materialet duhet të jenë:

2.1. Të hartuara enkas për programin e aftësimit

2.2. të hartuara në gjuhën e vijuesve (fillimisht vetëm në gjuhën shqipe)

2.3. të qarta dhe lehtësisht të përdorshme

2.4. të tilla që të mund të përdoren më shumë se një herë

2.5. të shkruara në gjuhë lehtësisht të kuptueshme

2.6. të bazuara në teknologjitë më të reja

2.7. të hartuara ashtu që të komunikojnë lehtësisht me trajnerë të tjerë të Qendrës, me vijues, dhe me monitorues të jashtëm.

1. **Vlerësimi:** Propozimet do të vlerësohen nga Këshilli Profesional i Qendrës për Aftësim në afat prej një jave pas mbylljes së afatit për aplikim.
2. **Kompensimi:** AAB ka planifikuar një kompensim modest për hartuesit e kurseve / moduleve të miratuara (dhe më vonë për zbatim të tyre).
3. **Aplikimi:** Për aplikim plotësoni formularin e bashkëlidhur dhe e dërgoni në adresën: ardian.sallauka@universitetiaab.com
4. **Afati për aplikim:** 11 janar 2022, deri në fund të orarit të punës.